MUNICIPIUL CRAIOVA

CONSILIUL LOCAL AL MUNICIPIULUI CRAIOVA




HOTĂRÂREA NR.347
         Consiliul Local al Municipiului Craiova, întrunit în şedinţa ordinară din data de 30.07.2009.

Având în vedere raportul nr.70420/2009 întocmit de Direcţia Patrimoniu prin care se propune modificarea Hotărârii Consiliului Local al Municipiului Craiova nr. 522/2007 referitoare la aprobarea inventarului bunurilor care alcătuiesc domeniul privat al municipiului Craiova, cu modificările ulterioare şi rapoartele comisiilor de specialitate nr.271, 272, 273, 274, 275/2009;
În conformitate cu prevederile Legii nr.213/1998, modificată şi completată, privind proprietatea publică şi regimul juridic al acesteia.
În temeiul art. 10, art.36 alin.2 lit. c, art.45 alin. 3 şi art.61 alin.2 din Legea nr.215/2001, republicată, privind administraţia publică locală;
HOTĂRĂŞTE:

  Art.1. Se aprobă modificarea inventarului bunurilor care alcătuiesc domeniul privat al municipiului Craiova, după cum urmează:
· Se anulează poziţiile prevăzute în anexa nr.1 la prezenta hotărâre;
· Se completează cu bunurile prevăzute în anexa nr.2 la prezenta hotărâre;

· Se modifică datele de inventar a bunurilor prevăzute în anexele nr.3 şi 4 la prezenta hotărâre.
  Art.2. Se aprobă trecerea din domeniul public în domeniul privat al municipiului  Craiova a bunurilor prevăzute în anexa nr.5, care face parte integrantă din prezenta hotărâre.
  Art.3. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr.522/2007, 282/2008 şi 183/2009.

    Art.4.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară şi Direcţia Patrimoniu vor aduce la îndeplinire prevederile prezentei hotărâri.

